水调歌头
瑶草一何碧，春入武陵溪。
溪上桃花无数，花上有黄鹂。
我欲穿花寻路，直入白云深处，浩气展虹霓。
只恐花深里，红露湿人衣。
坐玉石，攲玉枕，拂金徽。
谪仙何处，无人伴我白螺杯。
我为灵芝仙草，不为朱唇丹脸，长啸亦何为。
醉舞下山去，明月逐人归。
减字木兰花
中秋无雨，醉送月衔西岭去。
笑口须开，几度中秋见月来。
前年江外，儿女传杯兄弟会。
此夜登楼，小谢清吟慰白头。
西江月
断送一生惟有，破除万事无过。
远山横黛蘸伙波，不饮旁人笔我。
花病等闲瘦弱，春愁没处遮拦。
杯行到手莫留残，不道月斜人散。
醉蓬莱
对朝云叆叇，暮雨霏微，乱峰相倚。
巫峡高唐，锁楚宫朱翠。
画戟移春，靓妆迎马，向一川都会。
万里投荒，一身吊影，成何欢意？
尽道黔南，去天尺五，望极神州，万里烟水。
尊酒公堂，有中朝佳士。
荔颊红深，麝脐香满，醉舞裀歌袂。
杜宇声声，催人到晓，不知归是。
归田乐引
暮雨濛阶砌。
漏渐移，转添寂寞，点点心如碎。
怨你又恋你，恨你惜你。
毕竟教人怎生是。
前欢算未已。
奈何如今愁无计。
为伊聪俊，销得人憔翠。
这里诮睡里，梦里心里。一向无言但垂泪。
南歌子
槐绿低窗暗，榴红照眼明。
玉人邀我少留行，无奈一帆烟雨、画船轻。
柳叶随歌皱，梨花与泪倾。
别时不似见时情，今夜月明江上、酒初醒。
好事近
一弄醒心弦，情在两山斜叠。
弹到古人愁处，有真珠承睫。
使君来去本无心，休泪界红颊。
自恨老来憎酒，负十分金叶。
千秋岁
苑边花处，记得同朝退。
飞骑轧，鸣珂碎。
齐歌云绕扇，赵舞风回带。
严鼓断，杯盘狼藉犹相对。
洒泪谁能会，醉卧藤阴益。
人已去，词空在。
兔园高宴悄，虎观英游改。
重感慨，波涛万顷珠沉海。沉海。