晦日宴游
日晦随荚，春情著杏花。
解绅宜就水，张幕会连沙。
歌管风轻度，池台日半斜。
更看金谷骑，争向石崇家。
七夕
白露含明月，青霞断绛河。
天街七襄转，阁道二神过。
服锵环佩，香筵拂绮罗。
年年今夜尽，机杼别情多。
守岁侍宴应制
季冬除夜接新年，帝子王孙捧御筵。
宫阙星河低拂树，殿廷灯烛上熏天。
弹弦奏节梅风入，对局探钩柏酒传。
欲向正元歌万寿，暂留欢赏寄春前。
大（酉甫）
毗陵震泽九州通，士女欢娱万国同。
伐鼓撞钟惊海上，新妆服照江东。
梅花落处疑残雪，柳叶开时任好风。
火德云官逢道泰，天长地久属年丰。
地久：一作日久。
春日京中有怀
今年游寓独游秦，愁思看春不当春。
上林苑里花徒发，细柳营前叶漫新。
公子南桥应尽兴，将军西第几留宾。
寄语洛城风日道，明年春色倍还人。
扈从出长安应制
分野都畿列，时乘六御均。
京师旧西幸，洛道此东巡。
文物驱三统，声名走百神。
龙旗萦漏夕，凤辇拂钩陈。
抚迹地灵古，游情皇鉴新。
山追散马日，水忆钓鱼人。
禹食传中使，尧樽遍下臣。
省方称国阜，问道识风淳。
岁晚天行吉，年丰景从亲。
欢娱包历代，宇宙忽疑春。
拂钩陈：一作出钩陈。
春日江津游望
旅客摇边思，春江弄晚晴。
烟销垂柳弱，雾卷落花轻。
飞棹乘空下，回流向日平。
鸟啼移几处，蝶舞乱相迎。
忽叹人皆浊，堤防水至清。
谷王常不让，深可戒中盈。
泛舟送郑卿入京
帝坐蓬莱殿，恩追社稷臣。
长安遥向日，宗伯正乘春。
相宅开基地，倾都送别人。
行舟萦渌水，列戟满红尘。
酒助欢娱洽，风催景气新。
此时光乃命，谁为惜无津。